CELEX: 62012FN0073
Language: sk
Date: 2012-07-17 00:00:00
Title: Vec F-73/12: Žaloba podaná 17. júla 2012 — ZZ a i./EIB

29.9.2012   
            
            
               SK
            
            
               Úradný vestník Európskej únie
            
            
               C 295/33
            
         Žaloba podaná 17. júla 2012 — ZZ a i./EIB
   (Vec F-73/12)
   2012/C 295/58
   Jazyk konania: francúzština
   
      Účastníci konania
   
   
      Žalobcovia: ZZ a iní (v zastúpení: L. Levi, advokát)
   
      Žalovaná: Európska investičná banka
   
      Predmet a opis sporu
   
   Jednak návrh na zrušenie rozhodnutí uvedených na výplatnej listine týkajúcich sa uplatnenia všeobecného rozhodnutia Európskej investičnej banky stanovujúceho platový postup maximálne na 2,8 % pre všetkých zamestnancov a rozhodnutia definujúceho tabuľku zásluh so stratou 1 % odmeny, a jednak následný návrh na uloženie povinnosti inštitúcii zaplatiť rozdiel v odmene, ako aj na náhradu škodu
   
      Návrhy žalobcov
   
   
               —
            
            
               zrušiť rozhodnutia týkajúcich sa uplatnenia rozhodnutia správnej rady EIB z 13. decembra 2001 stanovujúceho platový postup maximálne na 2,8 % a rozhodnutia riadiaceho výboru EIB zo 14. februára 2012 definujúceho tabuľku zásluh so stratou 1 % odmeny, rozhodnutia uvedené na výplatnej listine za apríl 2012, ako aj zrušiť všetky rozhodnutia uvedené na neskorších výplatných listinách,
            
         
               —
            
            
               zaviazať žalovanú na zaplatenie rozdielu v odmene vyplývajúceho z už citovaných rozhodnutí správnej rady EIB z 13. decembra 2011 a riadiaceho výboru EIB zo 14. februára 2012 podľa predchádzajúceho systému odmeňovania; tento rozdiel v odmene treba zvýšiť o úroky z omeškania plynúce od 12. apríla 2012, a potom 12. každý mesiac až po úplné vyplatenie, pričom sú tieto úroky stanovené vo výške sadzby CEB zvýšenej o 3 percentuálne body,
            
         
               —
            
            
               zaviazať žalovanú na náhradu škody spôsobenej z dôvodu straty kúpnej sily, pričom táto škoda bola ohodnotená aequo et bono a približne na 1,5 % mesačnej odmeny každého žalobcu,
            
         
               —
            
            
               zaviazať EIB na náhradu trov konania.